**Antares A/B**| Časť molekulárneho komplexu Ró Ophiuchi s hviezdou Antares |
| Pozorovacie dátaEpocha J2000 |
| **Súhvezdie** | Škorpión |
| **Rektascenzia** | 16h 29m 24s |
| **Deklinácia** | -26° 25′ 55″Súradnice: Hviezdna mapa 16h 29m 24s; -26° 25′ 55″ |
| **Zdanlivá magnitúda (V)** | 1,22-1,31/6,8 |
| Spektrálne charakteristiky |
| **Spektrálny typ** | M1.5Iab-b / B2.5V |
| **U-B farebný index** | 1,34 |
| **B-V farebný index** | 1,87 |
| **R-I farebný index** | - |
| **Typ premennosti** | LC-typ |
| Astrometria |
| **Radiálna rýchlosť (Rv)** | −3,4 km/s |
| **Vlastný pohyb (μ)** |  RA: −10,16 mas/r  Dek.: −23,21 mas/r |
| **Paralaxa (π)** | 5.40 ± 1.68 mas |
| **Vzdialenosť** | približne 600 ly (približne 190 pc) |
| **Absolútna magnitúda (MV)** | −5,28 |
| Fyzikálne charakteristiky  |
| **Hmotnosť** | 15-18 *M*☉ |
| **Polomer** | 700 *R*☉ |
| **Svietivosť** | 65 000 (bolometric) *L*☉ |
| **Teplota** | 3 500 K |
| **Metalicita** | - |
| **Rotácia** | - |
| **Vek** | - rokov |
| Iné označenia |
|  α Scorpii, 21 Sco, Cor Scorpii, Kalb al Akrab, Scorpion's Heart, Vespertilio, HR 6134, CD -26°11359, HD 148478, SAO 184415, FK5 616, WDS 16294-2626, CCDM J16294-2626A/B, HIP 80763.  |
| Databázové referencie |
| **SIMBAD** | dáta |
| 

|  |  |
| --- | --- |
|  | Astronomický portál Astronomický portálHviezdny portál Hviezdny portál |

 |

 
**Antares** (gr. anti Ares = proti Marsu), **Vespertilio** (lat. netopier) alebo **Alfa Scorpii** (α Sco/α Scorpii) je najjasnejšia hviezda v súhvezdí Škorpión a jedna z najjasnejších hviezd na nočnej oblohe. Zriedkavejšie sa pre túto hviezdu používa aj staroarabský názov *Kalb al Akrab* („srdce Škorpióna"), pretože v obrazci Škorpióna naozaj tvorí jeho srdce. 

Spolu s hviezdami Aldebaran, Spika a Regulus patrí medzi 4 najjasnejšie hviezdy v blízkosti ekliptiky, podľa ktorých sa kedysi delil rok na štyri ročné obdobia. Podobne sfarbený Aldebaran sa nachádza takmer na opačnej strane zvieratníka.

Antares je veľmi jasná hviezda (15. najjasnejšia na oblohe) a má výraznú červenú farbu. Z toho pochádza aj jeho názov Anti – proti, Ares – Mars, čiže „proti Marsu", s ktorým môže súperiť svojou jasnosťou a červenou farbou. Od planéty Mars je ho možné rozlíšiť vďaka tomu, že v strednej Európe sa Atnares nachádza aj pri hornej kulminácii veľmi nízko nad obzorom, a preto intenzívne bliká, čo skutočný Mars nikdy nerobí.

Antares je jedna z najväčších hviezd viditeľných na oblohe voľným okom. Tento červený nadobor má priemer 600-krát väčší, než je priemer Slnka (niekde sa udáva aj 700-krát väčší priemer). Jeho skutočný priemer sa nedá presne určiť, lebo všetky hviezdy vďaka ich obrovskej vzdialenosti vnímame vždy ako body. V prípade hviezdy Antares bol jeho uhlový priemer určený pri jeho zákryte Mesiacom. Antares je od nás viac než 500 svetelných rokov vzdialený, pričom aj presné určenie jeho vzdialenosti je zložité. Jeho povrchová teplota je však veľmi malá, len okolo 3 500 K, a jeho hmotnosť je „len" 10 až 15-násobok hmotnosti Slnka. Z tohoto dôvodu je stredná hustota tejto hviezdy iba 0,000011 g/cm3, čo je hustota miliónnásobne menšia než hustota vody. Dalo by sa takmer povedať, že povrchové vrstvy hviezdy prechádzajú postupne do medzihviezdneho prostredia.

Je to polopravidelná premenná hviezda meniaca zdanlivú jasnosť od 1,22m do 1,31m v perióde 1 733 d. Patrí do spektrálneho typu Ml, triedy svietivosti Ia. Tento červený obor má svietivosť 65 000-násobne väčšiu ako Slnko. Jeho sprievodca, hviezda 2-násobne väčšia ako Slnko, zdanlivej jasnosti 6,8m, spektrálneho typu B4, je na oblohe od neho vzdialený 3,4". Na ich rozlíšenie potrebujeme ďalekohľad s priemerom objektívu aspoň 15 cm. Sprievodca obehne hlavnú zložku raz za približne 853 rokov.

Galéria
-------

* Porovnanie veľkosti Antara so SlnkomPorovnanie veľkosti Antara so Slnkom
* Hmlovinový komplex okolo hviezdy Ró Ophiuchi, ktorý zasahuje až do okolia Antaru - najjasnejšej hviezdy tejto snímky. Priamo nad ňou si možno všimnúť aj vzdialenú guľovú hviezdokopu Messier 4Hmlovinový komplex okolo hviezdy Ró Ophiuchi, ktorý zasahuje až do okolia Antaru - najjasnejšej hviezdy tejto snímky. Priamo nad ňou si možno všimnúť aj vzdialenú guľovú hviezdokopu Messier 4
* Hrubá rekonštrukcia povrchových štruktúr hviezdy Antares interferometrom ďalekohľadov sústavy Very Large TelescopeHrubá rekonštrukcia povrchových štruktúr hviezdy Antares interferometrom ďalekohľadov sústavy Very Large Telescope

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*